wickkiey/tamil-wikipedia-chunked huggingface dataset:
# சு. ப. திண்ணப்பன்

## தொழில் முயற்சி

அதிராம்பட்டினம் காதர் மொஹிதீன் கல்லூரியில் ஆசிரியராக இணைந்து பின்னர், அண்ணாமலைப் பல்கலைக்கழகத்தில் தமிழ் விரிவுரையாளராகவும், மொழியியல் துறை இணைப் போராசிரியராகவும் தனது பணியைத் தொடர்ந்த இவர் கோலாலம்பூரிலுள்ள மலாயா பல்கலைக்கழகத்தின் இந்திய ஆய்வுப் பிரிவில் விரிவுரையாளராகவும் பணியாற்றியுள்ளார். தொடர்து சிங்கப்பூர் கல்விக் கழகத்தில் விரிவுரையாளராகவும், கல்விக் கழகத் தமிழ்த்துறைத் தலைவராகவும் தேசிய தொழில்நுட்ப பல்கலைக்கழகத்தின் கலைப் பள்ளியில் மூத்த விரிவுரையாளராகவும், இணைப் பேராசிரியராகவும், சிங்கப்பூர் தேசிய பல்கலைக்கழகத்தின் தெற்காசிய கல்வித் திட்டப் பகுதி நேர பணியாளராகவும், கலிஃபோர்னியா, தஞ்சைத் தமிழ்ப் பல்கலைக்கழகம், லண்டன் கீழ்த்திசை ஆபிரிக்க ஆய்வு நிலையம் ஆகியவற்றில் வருகைதரு பேராசிரியராகவும் பணியாற்றியுள்ளார். இவர் மலேசியாவின் எச்.எஸ்.சி. தேர்வுக் குழு உறுப்பினராகவும், மலேசியாவின் நீதிமன்ற மொழிபெயர்ப்பாளர் தேர்வுக்கு தலைமைத் தேர்வு அதிகாரியாகவும், சிங்கப்பூர் அரச சேவைக் கழகத்தின் மொழிபெயர்ப்பாளர் தேர்வு தமிழ் மொழிக்கான தேர்வு அதிகாரியாகவும், அண்ணாமலை, சென்னை, மதுரை காமராஜ், கோயம்புத்தூர் பாரதியார், திருச்சி பாரதிதாசன், பாண்டிச்சேரி, அன்னை தெரேசா, மைசூர், காரைக்குடி அழகப்பா, காந்திகிராம கிராமப்புற, திருப்பதி ஸ்ரீ வெங்கடேஸ்வரா போன்ற பல்கலைக்கழகங்களில் முனைவர் பட்டத்திற்கு வெளிநாட்டுத் தேர்வதிகாரியாகவும் இவர் இருந்துள்ளார். மேலும் டிப்ளோமா இலக்கியப் பட்டத்திற்காக மதுரை காமராஜ், தஞ்சாவூர் தமிழ், சென்னை மொழியியலுக்கு மலாயா போன்ற பல்கலைக்கழகங்களில் வெளிநாட்டுத் தேர்வதிகாரியாகவும் பணியாற்றியுள்ளார்.
# சு. ப. திண்ணப்பன்

## இலக்கியப் பணி

தமிழ்மொழி, கற்றல் கற்பித்தல் ஆசிரியர்களுக்கான வழிகாட்டிகள், ஒலியியல் மற்றும் உச்சரிப்புப் பயிற்சி, தொடக்கப் பள்ளி, உயர்நிலைப் பள்ளி மாணவர்களுக்கான பாடப் புத்தகங்கள், கணினியும் தமிழும், சமயமும் தமிழும் போன்றவற்றை உள்ளிட்ட மொழி தொடர்பான பல்வேறு ஆய்வுக் கட்டுரைகளை இவர் எழுதியுள்ளார். அத்துடன், சமயம், இலக்கணம், மொழியியல், பண்பாடு தொடர்பான இவரது கட்டுரைகளும் ஆய்வுக் கட்டுரைகளும் சர்வதேச ரீதியில் பல்வேறு ஆய்வுக் களஞ்சியங்களில் வெளிவந்துள்ளன. சிங்கப்பூர் எழுத்தாளர்களின் நூல்கள் பலவற்றிற்கு அணிந்துரைகளை எழுதியுள்ள இவர் சிங்கப்பூர்த் தமிழிலக்கியம் பற்றி பல விரிவான ஆய்வுக் கட்டுரைகளையும் எழுதியுள்ளார்.
# சு. ப. திண்ணப்பன்

## எழுதியுள்ள நூல்கள்

- தமிழ் கவிக்கோவை
- தமிழ் மொழியில் 13 எழுத்துச் சீர்திருத்தங்களைக் கற்பித்தல்
- மொழி கற்றலில் பயன்பாட்டு நோக்கங்கள்
- இந்து சமயத்தில் சைவம்
- சிங்கப்பூர்த் தமிழர்கள் தமிழ் மொழியின்பால் காட்டும் அணுகுமுறையின் ஆய்வு
- தமிழ் இலக்கியம் ஒரு நூற்றாண்டு
- தமிழில் ஒலியியலும் உச்சரிப்பும்
- சிங்கப்பூரில் தமிழ் மொழியும் இலக்கியமும்
- கணினியும் தமிழ் கற்பித்தலும்
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# மா. இளங்கண்ணன்

**மா. இளங்கண்ணன்** (பிறப்பு: ஆகத்து 18 1938) சிங்கப்பூரில் பிறந்த இவர் தனது ஆரம்பக் கல்வியை கலைமகள் தொடக்கப் பள்ளியில் கற்றார்.
# மா. இளங்கண்ணன்

## தொழில்

தகவல் கலை அமைச்சில் தமிழ்த் தட்டச்சராக அரசுப் பணியில் இணைந்து ஓய்வுபெறும் வரை 30 ஆண்டுகள் அப்பணியிலேயே சேவைசெய்தார். இவர் தொண்டன் எனும் இதழின் ஆசிரியராகவும், சிங்கப்பூர் எழுத்தாளர் கழகத்தின் வாழ்நாள் உறுப்பினராகவும் இருந்துள்ளார்.
# மா. இளங்கண்ணன்

## இலக்கியப் பணி

1967ல் எழுதத் தொடங்கிய இவரின் முதல் படைப்பு ‘தீவலி' எனும் சிறுகதை 'தமிழ் முரசி'ல் வெளிவந்தது. அதைத் தொடர்ந்து சிறுகதை, நாவல் போன்ற துறைகளில் அதிகம் ஈடுபாடுகாட்டி வந்த இவர் 100க்கும் மேற்பட்ட சிறுகதைகளை எழுதியுள்ளார்.
# மா. இளங்கண்ணன்

## எழுதியுள்ள நூல்கள்

- வழி பிறந்தது (1975)
- குங்குமக் கன்னத்தில் (1977)
- கோடுகள் ஓவியங்கள் ஆகின்றன (1998)
- தூண்டில் மீன் (2001)
- வைகறைப் பூக்கள் (1990)
- நினைவுகளின் கோலங்கள் (1993)
- 2001: தூண்டில் மீன்.
- 2001: இலட்சியங்களின் ஊனங்கள் (in*People on the Bridge: An Anthology of ASEAN Short Stories*; translated into Malay as*Harapan Sapuna*).
- 2004: சுற்றிப் பார்க்க வந்தவர் (in கண்ணில் தெரியுதுவானம், 2001 and அயலகத் தமிழ் இலக்கியம், 2004).
- 2006: சிங்கை மா. இளங்கண்ணனின் சிறுகதைகள்.
- 2006: பொருத்தம், கன்னிகாதானம், எங்கே போய்விடும் காலம்?
- 2011: குருவிக் கோட்டம்.
-
# மா. இளங்கண்ணன்

## பெற்ற விருதுகளும் கௌரவங்களும்

- ஆசியான் எழுத்தாளர் விருது (1982)
- தமிழவேள் விருது (2000)
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# ஹென்ரி ஹெய்லி

**ஹென்ரி ஹெய்லி ** (*Henry Hailey *, பிறப்பு: ஏப்ரல் 7, 1851, இறப்பு: செப்டம்பர் 24 1932), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1894-1895 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹென்ரி ஹெய்லி

## வெளி இணைப்பு

ஹென்ரி ஹெய்லி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# ரொபர்ட் ஹெய்லி

**ரொபர்ட் ஹெய்லி** (*Robert Hailey *, பிறப்பு: சூலை 25, 1952), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1982-1988 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ரொபர்ட் ஹெய்லி

## வெளி இணைப்பு

ரொபர்ட் ஹெய்லி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# ஜேமி ஹால்

**ஜேமி ஹால்** (*Jamie Hall *, பிறப்பு: மார்ச்சு 30, 1968), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 97 முதல்தர துடுப்பாட்டப் போட்டிகளிலும், 54 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1990-1996 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜேமி ஹால்

## வெளி இணைப்பு

ஜேமி ஹால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# பொப் ஹைனிஸ்

**பொப் ஹைனிஸ்** (*Bob Haines *, பிறப்பு: சனவரி 17, 1906, இறப்பு: சனவரி 28 1965), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 முதல்தர துடுப்பாட்டப் போட்டிகளில் கலந்து கொண்டுள்ளார். 1933-1934 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பொப் ஹைனிஸ்

## வெளி இணைப்பு

பொப் ஹைனிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# ஹெர்பர்ட் ஹாக்

**ஹெர்பர்ட் ஹாக்** (*Herbert Hake *, பிறப்பு: நவம்பர் 8, 1894, இறப்பு: ஏப்ரல் 12 1975), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 முதல்தர துடுப்பாட்டப் போட்டிகளில் கலந்து கொண்டுள்ளார். 1920-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹெர்பர்ட் ஹாக்

## வெளி இணைப்பு

ஹெர்பர்ட் ஹாக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# டேவிட் ஹேல்

**டேவிட் ஹேல்** ( *David Hale*, பிறப்பு: மார்ச்சு 20 1966), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1987-1991 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# டேவிட் ஹேல்

## வெளி இணைப்பு

டேவிட் ஹேல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# இயன் ஹால்

**இயன் ஹால் ** (*Ian Hall *, பிறப்பு: திசம்பர் 27, 1939), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 270 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1959-1972 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# இயன் ஹால்

## வெளி இணைப்பு

இயன் ஹால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# எட்வர்ட் ஹேல்

**எட்வர்ட் ஹேல் ** *Edward Hale *, பிறப்பு: செப்டம்பர் 1, 1764, இறப்பு: நவம்பர் 16 1823), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1789-1797 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# எட்வர்ட் ஹேல்

## வெளி இணைப்பு

எட்வர்ட் ஹேல் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# டெர்ரி ஹேல்

**டெர்ரி ஹேல் ** (*Terry Hale *, பிறப்பு: அக்டோபர் 8, 1936), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1965 ல், முதல்தர துடுப்பாட்டப் போட்டியில் பங்குகொண்டார்.
# டெர்ரி ஹேல்

## வெளி இணைப்பு

டெர்ரி ஹேல் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# முல்லை ஆறு (தேனி)

**முல்லை ஆறு,** தேனி மாவட்டத்தில் ஓடும் ஒரு ஆறாகும். தேனி மாவட்டத்தில் விவசாயப் பணிகளுக்கும், மாவட்டத்தின் பெரும்பான்மையான குடிநீர்த் தேவைக்கும் இந்த முல்லை ஆற்றிலிருந்து கிடைக்கும் தண்ணீர்தான் பயன்படுத்தப்படுகிறது.  
தமிழ்நாடு அரசின் கட்டுப்பாட்டில் இருக்கும் கேரளா மாநிலத்தில் அமைந்துள்ள முல்லைப் பெரியாறு அணையிலிருந்து வெளியேற்றப்படும் நீர் மலைப்பாதைகளைக் கடந்து தேனி மாவட்டத்தின் தென் பகுதியில் பயணித்து தேனிக்கு அருகில் வைகை ஆற்றில் சங்கமிக்கிறது.  
இந்த முல்லை ஆற்றுடன் சுருளியாறு, கொட்டக்குடி ஆறு போன்றவைகள் துணை ஆறுகளாக வந்து சேர்கின்றன. முல்லை ஆற்றில் உத்தமபாளையம், வீரபாண்டி, பழனிசெட்டிபட்டி ஆகிய ஊர்களில் விவசாயப்பணிகளுக்காகத் தடுப்பணைகள் கட்டப்பட்டுள்ளன.
# ஹென்ரி ஹால்

**ஹென்ரி ஹால் ** *Henry Hall *, (பிறப்பு: 1810, இறப்பு: திசம்பர் 1 1864), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளில் கலந்து கொண்டுள்ளார். 1827-1837 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹென்ரி ஹால்

## வெளி இணைப்பு

ஹென்ரி ஹால் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# அன்ட்ரூ ஹால் (துடுப்பாட்டக்காரர், பிறப்பு 1973)

**அன்ட்ரூ ஹால் ** (*Andrew Hall *, பிறப்பு: மார்ச்சு 12 1973) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 1994-2004 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# அன்ட்ரூ ஹால் (துடுப்பாட்டக்காரர், பிறப்பு 1973)

## வெளி இணைப்பு

அன்ட்ரூ ஹால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# பிரயன் ஹால் (துடுப்பாட்டக்காரர் பிறப்பு 1934)

**பிரயன் ஹால்** ( * Brian Hall*, பிறப்பு: மார்ச்சு 2, 1934), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1956-1957 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பிரயன் ஹால் (துடுப்பாட்டக்காரர் பிறப்பு 1934)

## வெளி இணைப்பு

பிரயன் ஹால் (துடுப்பாட்டக்காரர் பிறப்பு 1934) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# பிரயன் ஹால் (துடுப்பாட்டக்காரர் பிறப்பு 1929)

**பிரயன் ஹால்** (* Brian Hall*, பிறப்பு: செப்டம்பர் 16, 1929, இறப்பு: பிப்ரவரி 27 1989), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1952 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# பிரயன் ஹால் (துடுப்பாட்டக்காரர் பிறப்பு 1929)

## வெளி இணைப்பு

பிரயன் ஹால் (துடுப்பாட்டக்காரர் பிறப்பு 1929) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
# தையல் சிட்டு

**தையல்சிட்டு** (*Tailorbird*) என்பது *ஆர்த்தோமசு* பேரினத்தினைச் சேர்ந்த சிறிய வகைப் பறவைகள் ஆகும்.
# தையல் சிட்டு

## விளக்கம்

தையல்சிட்டுக்களில் பெரும்பாலானவை *ஆர்த்தோமசு* பேரினத்தைச் சேர்ந்தவை. இவை பழைய உலக கதிர்க்குருவி குடும்பமான சில்விடேயில் வைக்கப்பட்டிருந்தாலும், சமீபத்திய ஆய்வுகள் சிசுடிகோலிடே குடும்பத்தினை சேர்ந்தவை இவை என வகைப்பாட்டியலாளர்கள் கோயோ மற்றும் பலரால் கருதப்படுகின்றன. இப்பேரினத்தினைச் சேர்ந்த முன்னாள் சிற்றினம், மலை தையல்சிட்டு பழைய உலக கதிர்க்குருவி பேரினமான செடியாவுடன் நெருங்கிய தொடர்புடையது.  
தையல்சிட்டு பழைய உலக வெப்ப மண்டலப்பகுதியான, முக்கியமாக ஆசியாவில் காணப்படுகின்றது.  
இந்த கதிர்க்குருவிகள் பொதுவாக பிரகாசமான நிறத்தில் காணப்படும். இவற்றின் மேற்பகுதிகள் பச்சை அல்லது சாம்பல் மற்றும் மஞ்சள் வெள்ளை அல்லது சாம்பல் நிற்த்தில் இருக்கும். இவை பெரும்பாலும் தலைப்பகுதி கசுகொட்டை நிறத்திலிருக்கும்.  
தையல்சிட்டுகள் குறுகிய வட்டமான இறக்கைகள், குறுகிய வால்கள், வலுவான கால்கள் மற்றும் நீண்ட வளைந்த அலகுகளைக் கொண்டுள்ளன. வால் பொதுவாக ஒரு விரென் பறவைகளுக்கு உள்ளது போல நிமிர்ந்து காணப்படும். இவை பொதுவாக திறந்த வனப்பகுதி, புதர் மற்றும் தோட்டங்களில் காணப்படுகின்றன.  
தையல்சிட்டு என்னும் பெயர் கூடுகட்டும் விதத்தினைக் கொண்டு அமைந்த காரணப் பெயராகும். பெரிய இலைகளின் ஓரங்களை துளையிட்டு தாரவ நார் மற்றும் சிலந்திகளின் கூட்டை பயன்படுத்தி தையல்சிட்டு தன் கூட்டை தைத்து அமைக்கிறது.
# தையல் சிட்டு

## சிற்றினங்கள்

*ஆர்த்தோமசு* எனப்படும் தையல்சிட்டு பேரினத்தில் 13 சிற்றினங்கள் உள்ளன.  
| படம் | பொதுப்பெயர் | விலங்கியல் பெயர் | காணப்படும் இடங்கள் |
| --- | --- | --- | --- |
| பொதுவான தையல்சிட்டு | *ஆர்த்தோமசு சுடோரியசு* | சீனா, இலங்கை, தாய்லாந்து, லாவோஸ் மற்றும் வியட்நாம், மலேசியா, சிங்கப்பூர், கம்போடியா மற்றும் வியட்நாம் |  |
| கருங்கழுத்து தையல்சிட்டு | *ஆர்த்தோமசு அட்ரோகுலரிசு* | வங்களாதேசம், வடகிழக்கு இந்தியா மற்றும் தென்கிழக்கு ஆசியா. |  |
| கம்போடிய தையல்சிட்டு | *ஆர்த்தோமசு சக்டோமுக்* | கம்போடியா |  |
| பிலிப்பீண்டு தையல்சிட்டு | *ஆர்த்தோமசு castaneiceps* | பிலிப்பீன்சு |  |
| டிரில்லிங் தையல்சிட்டு | *ஆர்த்தோமசு குளோரோனோடசு* | பிலிப்பீன்சு |  |
| செம்பழுப்பு தையல்சிட்டு | *ஆர்த்தோமசு பிரண்டாலிசு* | கிழக்கு பிலிப்பீன்சு |  |
| சாம்பல் முதுகில் தையல் பறவை | *ஆர்த்தோமசு டெர்பியசு* | பிலிப்பீன்சு (பலவான், லூசன் மற்றும் கேடன்டுவான்ஸ்) |  |
| செம்பழுப்பு வால் தையல்சிட்டு | *ஆர்த்தோமசு செரிசியசு* | புருனே, இந்தோனேசியா, மலேசியா, மியான்மர், பிலிப்பைன்ஸ், சிங்கப்பூர் மற்றும் தாய்லாந்து. |  |
| சாம்பல் தையல் பறவை | *ஆர்த்தோமசு ருஃபிசெப்சு* | புருனே, இந்தோனேசியா, மலேசியா, மியான்மர், பிலிப்பைன்ஸ், சிங்கப்பூர் மற்றும் தாய்லாந்து, வியட்நாம். |  |
| ஆலிவ் ஆதரவு தையல் பறவை
மஞ்சள் மார்பக தையல் பறவை
கருப்பு தலை தையல் பறவை | *ஆர்த்தோமசு செபியம்* | ஜாவா, மதுரா தீவு, பாலி மற்றும் லோம்போக். |  |
| மஞ்சள் மார்பு தையல்சிட்டு | *ஆர்த்தோமசு சமரென்சிசு* | பிலிப்பீன்சு. |  |
| கருந்தலை தையல்சிட்டு | *ஆர்த்தோமசு நைகிரிசெப்சு* | பிலிப்பீன்சு (மின்டானோ, டினாகட் மற்றும் சியர்கோவ்.) |  |
| வெண்காது தையல்சிட்டு | *ஆர்த்தோமசு சினிரிசெப்சு* | பிலிப்பீன்சு (பசிலன் மற்றும் மேற்கு மிண்டனாவ்.) | } |  
இரண்டு சிற்றினங்கள் செட்டிடே குடும்பத்தின் கீழ் வைக்கப்பட்டுள்ளன.
- மலை தையல்சிட்டு, *பில்லர்கேட்சு குக்குலேடசு*
- பழுப்பு தலை தையல்சிட்டு, *பில்லர்கேட்சு கெட்டோரோலிமசு*
# நன்றியறிதல் நாள் (அமெரிக்கா)

**நன்றியறிதல் நாள்** (*Thanksgiving Day*) என்பது அமெரிக்க ஐக்கிய நாடுகளில் ஆண்டுதோறும் நவம்பர் மாதம் நான்காம் வியாழனன்று கொண்டாடப்படுகின்ற முக்கியமானதொரு விழா ஆகும்.
# நன்றியறிதல் நாள் (அமெரிக்கா)

## வரலாறு

அமெரிக்க உள்நாட்டுப்போர் நடந்துகொண்டிருந்த காலத்தில், 1863ஆம் ஆண்டு, அமெரிக்க அதிபர் ஆபிரகாம் லிங்கன் அந்த ஆண்டு நவம்பர் 26ஆம் நாள் வியாழக்கிழமை "நன்றியறிதல் நாள்" எனக் கொண்டாடப்படும் என்று அறிவித்தார்.  
இன்று அமெரிக்க ஐக்கிய நாடுகளில் இந்த ஆண்டு விழா மிகச் சிறப்பாகக் கொண்டாடப்படுகிறது. கிறிஸ்து பிறப்பு விழா, புத்தாண்டு விழா ஆகிய கொண்டாட்டங்கள் போன்று இதுவும் நீண்ட விடுமுறை கொண்ட விழா ஆகும்.  
அமெரிக்கர்கள் "முதல் நன்றியறிதல் விழா" என்று அழைப்பது ஐரோப்பியர்கள் புதிய கண்டமாகிய அமெரிக்காவுக்கு வந்து அங்கே குடியேறுவதற்குத் துணை செய்த கடவுளுக்கு நன்றிசெலுத்தும் வகையாக அமைந்தது. அந்த முதல் நன்றியறிதல் விழா 3 நாள்கள் நீடித்தது. அதில் 13 ஐரோப்பிய பயணிகளும் (*Pilgrims*) 90 பூர்வீக அமெரிக்க குடிமக்களும் கலந்துகொண்டு விருந்து உண்டனர்.  
அவர்கள் உண்ட உணவில் மீன்கள், சிப்பி வகை மீன்கள், காட்டுக்கோழிகள் (வாத்து, தாறா, அன்னப் பறவை, வான்கோழி), மான் இறைச்சி, காட்டுப் பழங்கள், காய்கறிகள் (பூசணி, பீட்) மற்றும் பார்லி, கோதுமை ஆகியவை அடங்கியிருந்தன. மேலும், அவரை, மக்காச் சோளம், புடலை போன்றவையும் இருந்தன.
# நன்றியறிதல் நாள் (அமெரிக்கா)

## இக்காலக் கொண்டாட்டம்

இன்று அமெரிக்க நன்றியறிதல் நாள் குடும்பங்களும் நண்பர்களும் ஒன்றுகூடி வந்து, விருந்து உண்ணும் விழாவாக உள்ளது. நாட்டின் பல பகுதிகளில் வாழ்கின்றவர்களும் தம் குடும்பத்திற்குச் சென்று, பெற்றோர் பிள்ளைகள், தாத்தா பாட்டி பேரப்பிள்ளைகள் என்று அனைவரும் குடும்பமாகக் கூடுவது சிறப்பு.  
விருந்துக்கு முன்னால் கடவுளுக்கு நன்றிசெலுத்தும் மன்றாட்டைச் சொல்லி வேண்டுதல் செய்வார்கள். விருந்தின்போது அல்லது அதன்பின் குடும்பத்தினர் ஒவ்வொருவரும் அந்த ஆண்டின்போது தாங்கள் பெற்றுக்கொண்ட அனைத்து நன்மைகளையும் நினைவுகூர்ந்து நன்றிகூறுவார்கள்.
# நன்றியறிதல் நாள் (அமெரிக்கா)

## கோவில்களில் வழிபாடு

அமெரிக்காவில் கிறித்தவக் கோவில்களில் நன்றியறிதல் நாள் விழாக் கொண்டாடும் பொருட்டு சிறப்பு வழிபாடுகள் நிகழ்வதும் உண்டு.
# நன்றியறிதல் நாள் (அமெரிக்கா)

## 2011ஆம் ஆண்டு நன்றியறிதல் நாள்

2011ஆம் ஆண்டு நன்றியறிதல் நாள் விழா, நவம்பர் மாதத்தின் நான்காம் வியாழக்கிழமையாகிய 24ஆம் நாள் நடைபெறுகிறது.
# கந்தர் கதிர்காமத்தம்பி உலகநாதன்

**கந்தர் கதிர்காமத்தம்பி உலகநாதன்** ஒரு ஈழத்து நாடக நடிகர். கனடாவில் 1991 ல் இருந்து ஓக்வில் ஒலிபரப்பு நிலையத்திலிருந்து வாரா வாரம ஒலிபரப்பான இளையபாரதியின் ”சங்கமம்” வானொலியில் ஒலிபரப்பான நகைச்சுவை வார நாடகத்தொடர் அவரது குறிப்பிடத்தக்க தோற்றம். பின் அது மேடை நாடகமாகவும் 1993 இல் நகைச்சுவைத் திரைப்படமாகவும் வெளியானது.  
இணுவையூர் தீசன் என்ற பெயரில் இணுவில் கிராமத்தில் கலகலப்பு பத்தரிகையை 1970 ம் ஆண்டுப்பகுதியில் கையெழுத்துபிரதயை வெளியிட்ட உலகநாதன், தொடர்ந்து பாஸ்கரன். கண்ணன் குரு என்பவர்ளுடன் இணைந்து கலகலகலப்பு நகைச்சுவைப்பிரதியை அச்சேற்றி பிரசுரித்தவர் என்பது குறிப்பிடத்தக்கது. 1988 ல் கனடவுக்கு புலம்பெயர்ந்தார்.
# அனுருத்த ரத்வத்தை

**ஜெனரல் அனுருத்த லூக்கே ரத்வத்தை** (*Anuruddha Leuke Ratwatte*, சூலை 14 1938 – நவம்பர் 24 2011) இலங்கையின் அரசியல்வாதியும் இலங்கை நாடாளுமன்றத்தின் முன்னாள் உறுப்பினரும், முன்னாள் பிரதிப் பாதுகாப்பு அமைச்சரும் ஆவார்.  
இவர் மாவனெல்லை தொகுதியின் முன்னாள் நாடாளுமன்ற உறுப்பினரும், கண்டி தலதா மாளிகையின் முன்னாள் தியவதன நிலமேயுமான ஹரிஸ் லூக்கே ரத்வத்தையின் மகனாவார். கண்டி திரித்துவக் கல்லூரியின் பழைய மாணவரான இவர் 1966ஆம் ஆண்டு தொடக்கம் 1971ஆம் ஆண்டுவரையான காலப்பகுதியில் கண்டி மாநகர சபையின் உறுப்பினராக இருந்துள்ளார். இவர், முன்னாள் பிரதமர் சிறிமாவோ பண்டாரநாயக்காவின் உறவினராவார்.
# அனுருத்த ரத்வத்தை

## பாத்ததும்பற தேர்தல் தொகுதி முன்னாள் அமைப்பாளர்

இவர், பாத்ததும்பற தேர்தல் தொகுதியின் இலங்கை சுதந்திரக் கட்சியின் முன்னாள் அமைப்பாளராகச் செயற்பட்டவர். கண்டி மாவட்ட விளையாட்டு அமைப்பை நிறுவி அதன் மூலம் பல்வேறு சேவைகளைச் செய்தவர். கண்டி மாவட்டத்தில் மின்சார சீரமைப்பு, கண்டி கிழக்கு குடிநீர் விநியோகத் திட்டம் போன்றவற்றில் இவர் சிறந்த பங்களிப்பு செய்துள்ளார்.
# அனுருத்த ரத்வத்தை

## பிரதிப் பாதுகாப்பு அமைச்சுப் பதவி

இவர் 1994 ஆம் ஆண்டு முதல் 2001 ஆம் ஆண்டுவரை சந்திரிக்கா பண்டாரநாயக்க குமாரதுங்க வின் அரசில் பிரதிப்பாதுகாப்பு அமைச்சராகவும், மின்சக்தி எரிபொருள் அமைச்சராகவும் பணி புரிந்தார். இக்காலகட்டத்தில் விடுதலைப் புலிகளுக்கு எதிரான இராணுவ நடவடிக்கைகள் பலவற்றை மேற்கொண்டிருந்த ரத்வத்தை 1995ம் ஆண்டில் யாழ்ப்பாணத்தை புலிகளிடம் இருந்து கைப்பற்றுவதில் வெற்றி பெற்றார்.
# அனுருத்த ரத்வத்தை

## கைது

2001ம் ஆண்டு இலங்கையில் இடம்பெற்ற நாடாளுமன்ற பொதுத் தேர்தலின்போது கண்டியில் இடம்பெற்ற உடதலவின்ன மடவளை தேர்தல் வன்முறையில் 10 பேர் கொல்லப்பட்ட சம்பவத்தில் சந்தேக நபராகக் கைது செய்யப்பட்ட இவர் பின்னர் நீதிமன்றத்தால் நிரபராதி என விடுதலை செய்யப்பட்டார்.
# ஜெயச்சாமராஜா உடையார்

**ஜெயச்சாமராஜா உடையார் பகதூர்** (Jayachamaraja Wodeyar) (சூலை 18, 1919 - செப்டம்பர் 23, 1974) மைசூர் சமஸ்தானத்தின் 25 வது மற்றும் கடைசி அரசராக 1940 லிருந்து 1950 வரை இருந்தார். மதராஸ் மாநில
ஆளுநராகப் பதவி வகித்தவர். 1964 தொடக்கம் 1966 வரை. இவர் பிரித்தானியரின் கட்டுப்பாட்டில் இருந்தவர்.  
இவர் ஒரு மெய்யியலாளர், இசையியலாளர், அரசியல் சிந்தனையாளர் மற்றும் கொடையாளராக அறியப்படுகிறார்.
# கோசீக்கெண்ட் (முக்கோணவியல்)

கணிதத்தில் **கோசீக்கெண்ட்** (*cosecant*) சார்பு என்பது ஒரு கோணத்தின் சார்பாகும். ஆறு முக்கோணவியல் சார்புகளுள் இதுவும் ஒன்றாகும். இந்த ஆறு சார்புகளில் முதலாவதாக வரிசைப்படுத்தப்படும் சைன் சார்பின் தலைகீழிச் சார்பு அதாவது சைனின் தலைகீழி, கோசீக்கெண்ட் ஆகும்.
# கோசீக்கெண்ட் (முக்கோணவியல்)

## வரையறை

ஒரு செங்கோண முக்கோணத்தின் கோணம் *A* -ன் முக்கோணவியல் சார்புகளை வரையறுக்க அம்முக்கோணத்தின் பக்கங்களைப் பின்வருமாறு அழைக்கலாம்:  
- *செம்பக்கம்* (அல்லது கர்ணம்) (*hypotenuse*):  
செங்கோணத்திற்கு எதிர்ப்பக்கம். இதன் அளவு &nbsp;**h**. ஒரு செங்கோண முக்கோணத்தில் செம்பக்கந்தான் மூன்று பக்கங்களிலும் நீளமானது.  
- *எதிர்ப்பக்கம்* (*opposite*):  
நாம் எடுத்துக்கொண்ட கோணம் *A* -க்கு எதிரில் அமையும் பக்கம். இதன் நீளம் &nbsp;**a**.  
- *அடுத்துள்ள பக்கம்* (*adjacent*):  
செங்கோணம் மற்றும் நாம் எடுத்துக்கொண்ட கோணம் இரண்டிற்கும் ( *A* மற்றும் *C*) பொதுவான பக்கம். இதன் நீளம் &nbsp;**b**.  
கோணம் *A* -ன் கோசீக்கெண்ட்:  
:csc(*A*) அல்லது cosec(*A*)  
:<math>\csc A = \frac {1}{\sin A} = \frac {\textrm{hypotenuse}} {\textrm{opposite}} = \frac {h} {a}. </math>  
ஒரு செங்கோண முக்கோணம் *A* கோணத்தைக் கொண்டதாய் அமைந்தால் போதும், அம்முக்கோணத்தின் அளவினை இவ்விகிதம் சார்ந்திருப்பதில்லை. ஏனென்றால் அவ்வாறு அமையும் செங்கோண முக்கோணங்கள் எல்லாம் வடிவொத்த முக்கோணங்களாக அமையும். மேலும்
வடிவொத்த முக்கோணங்களின் ஒத்த பக்கங்களின் விகிதங்கள் சமமாக இருக்கும
# கோசீக்கெண்ட் (முக்கோணவியல்)

## முடிவிலாத் தொடராக

கொசீக்கெண்ட் சார்பை முடிவிலாத் தொடராக பின்வருமாறு வரையறுக்கலாம்:  
: <math>
\begin{align}
\csc x & {} = \sum_{n=0}^\infty \frac{(-1)^{n+1} 2 (2^{2n-1}-1) B_{2n} x^{2n-1}}{(2n)!} \\
& {} = x^{-1} + \frac{1}{6}x + \frac{7}{360}x^3 + \frac{31}{15120}x^5 + \cdots, \qquad \text{for } 0 < |x| < \pi.
\end{align}
</math>  
: *B*<sub>*n*</sub> : n -ஆம் பெர்னெளலியின் எண்
# கோசீக்கெண்ட் (முக்கோணவியல்)

## முற்றொருமைகள்

<math>\theta</math> -ன் அனைத்து மதிப்புகளுக்கும் பின்வரும் முற்றொருமைகள் மெய்யாகும்:  
- <math>\csc \theta = \frac{1}{\sin \theta} </math>  
- <math>\csc \theta = \sec \(\frac{\pi}{2} - \theta \) </math>  
- <math>1 + \cot^2\theta = \csc^2\theta.\!</math>  
- பிற ஐந்து முக்கோணவியல் சார்புகள் வாயிலாக:  
<math> \csc \theta =\!</math>
:= <math> \frac{1}{\sin \theta}\! </math>
:= <math>\pm\frac{1}{\sqrt{1 - \cos^2 \theta}}\! </math>
:= <math>\pm\frac{\sqrt{1 + \tan^2 \theta}}{\tan \theta}\! </math>
:= <math>\pm\frac{\sec \theta}{\sqrt{\sec^2 \theta - 1}}\! </math>
:= <math>\pm\sqrt{1 + \cot^2 \theta}\! </math>
# கோசீக்கெண்ட் (முக்கோணவியல்)

## நேர்மாறு

கோசீக்கெண்ட் சார்பின் நேர்மாறுச் சார்பு:  
: arccsc அல்லது (csc).  
:<math>\theta = \arccsc \( \frac{\text{hypotenuse}}{\text{opposite}} \) = \csc^{-1} \( \frac {h} {a} \).</math>  
k, ஏதேனும் ஒரு முழு எண் எனில்:  
:<math>\csc(y) = x \ \Leftrightarrow\ y = \arccsc(x) + 2k\pi \text{ or } y = \pi - \arccsc(x) + 2k\pi</math>  
en:Cosecant#Reciprocal_functions
# சீக்கெண்ட் (முக்கோணவியல்)

கணிதத்தில் **சீக்கெண்ட்** (*secant*) சார்பு என்பது ஒரு கோணத்தின் சார்பாகும். ஆறு முக்கோணவியல் சார்புகளுள் இதுவும் ஒன்று. இந்த ஆறு சார்புகளில், இரண்டாவதாக வரிசைப்படுத்தப்படும் கோசைன் சார்பின் தலைகீழிச் சார்பு அதாவது கோசைனின் தலைகீழி, சீக்கெண்ட் ஆகும்.
# சீக்கெண்ட் (முக்கோணவியல்)

## வரையறை

ஒரு செங்கோண முக்கோணத்தின் கோணம் *A* -ன் முக்கோணவியல் சார்புகளை வரையறுக்க அம்முக்கோணத்தின் பக்கங்களைப் பின்வருமாறு அழைக்கலாம்:  
- *செம்பக்கம்* (அல்லது கர்ணம்) (*hypotenuse*):  
செங்கோணத்திற்கு எதிர்ப்பக்கம். இதன் அளவு &nbsp;**h**. ஒரு செங்கோண முக்கோணத்தில் செம்பக்கந்தான் மூன்று பக்கங்களிலும் நீளமானது.  
- *எதிர்ப்பக்கம்* (*opposite*):  
நாம் எடுத்துக்கொண்ட கோணம் *A* -க்கு எதிரில் அமையும் பக்கம். இதன் நீளம் &nbsp;**a**.  
- *அடுத்துள்ள பக்கம்* (*adjacent*):  
செங்கோணம் மற்றும் நாம் எடுத்துக்கொண்ட கோணம் இரண்டிற்கும் ( *A* மற்றும் *C*) பொதுவான பக்கம். இதன் நீளம் &nbsp;**b**.  
கோணம் *A* -ன் சீக்கெண்ட்:  
:sec(*A*) அல்லது secant(*A*)  
:<math>\sec A = \frac {1}{\cos A} = \frac {\textrm{hypotenuse}} {\textrm{adjacent}} = \frac {h} {b}. </math>  
ஒரு செங்கோண முக்கோணம் *A* கோணத்தைக் கொண்டதாய் அமைந்தால் போதும், அம்முக்கோணத்தின் அளவினை இவ்விகிதம் சார்ந்திருப்பதில்லை. ஏனென்றால் அவ்வாறு அமையும் செங்கோண முக்கோணங்கள் எல்லாம் வடிவொத்த முக்கோணங்களாக அமையும். மேலும்
வடிவொத்த முக்கோணங்களின் ஒத்த பக்கங்களின் விகிதங்கள் சமமாக இருக்கும்.  
பெயர்க் காரணம்:  
இவ்விகிதத்தை ஓரலகு வட்டத்தை வெட்டுக் கோட்டின் மூலம் குறிக்கமுடியும் என்பதால், வெட்டுவதற்கு என்ற பொருள்படும் லத்தீன் மொழிச் சொல் *secare* ஆகும்..
# சீக்கெண்ட் (முக்கோணவியல்)

## முடிவிலாத் தொடராக

சீக்கெண்ட் சார்பை முடிவிலாத் தொடராக பின்வருமாறு வரையறுக்கலாம்:  
: <math>
\begin{align}
\sec x & {} = \sum_{n=0}^\infty \frac{U_{2n} x^{2n}}{(2n)!}
= \sum_{n=0}^\infty \frac{(-1)^n E_{2n} x^{2n}}{(2n)!} \\
& {} = 1 + \frac{1}{2}x^2 + \frac{5}{24}x^4 + \frac{61}{720}x^6 + \cdots, \qquad \text{for } |x| < \frac{\pi}{2}.
\end{align}
</math>  
: *E*<sub>*n*</sub> : ஆய்லரின் *n* -ம் எண்
# சீக்கெண்ட் (முக்கோணவியல்)

## முற்றொருமைகள்

<math>\theta</math> -ன் அனைத்து மதிப்புகளுக்கும் பின்வரும் முற்றொருமைகள் மெய்யாகும்:  
- <math>\sec \theta = \frac{1}{\cos \theta} </math>  
- <math>\sec \theta = \csc \(\frac{\pi}{2} - \theta \) </math>  
- <math>1 + \tan^2\theta = \sec^2\theta.\!</math>  
- பிற ஐந்து முக்கோணவியல் சார்புகள் வாயிலாக:  
<math> \sec \theta =\!</math>  
: = <math>\pm\frac{1}{\sqrt{1 - \sin^2 \theta}}\! </math><>  
: = <math> \frac{1}{\cos \theta}\! </math>  
: = <math>\pm\sqrt{1 + \tan^2 \theta}\! </math>  
: = <math>\pm\frac{\csc \theta}{\sqrt{\csc^2 \theta - 1}}\! </math>  
: = <math>\pm\frac{\sqrt{1 + \cot^2 \theta}}{\cot \theta}\! </math>
# சீக்கெண்ட் (முக்கோணவியல்)

## நேர்மாறு

சீக்கெண்ட் சார்பின் நேர்மாறுச் சார்பு:  
: arcsec அல்லது (sec).  
:<math>\theta = \arcsec \( \frac{\text{hypotenuse}}{\text{adjacent}} \) = \cos^{-1} \( \frac {h} {b} \).</math>  
k, ஏதேனும் ஒரு முழு எண் எனில்:
:<math>\sec(y) = x \ \Leftrightarrow\ y = \arcsec(x) + 2k\pi \text{ or } y = 2\pi - \arcsec (x) + 2k\pi</math>
# சம்பிக்க ரணவக்க

** பாதாலி சம்பிக்க ரணவக்க** (*Champika Ranawaka*, பிறப்பு: மே 4, 1965), இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று பெருநகரம் மற்றும் மேல்மாகாண அபிவிருத்தி அமைச்சராக நியமிக்கப்பட்டார்.
# சம்பிக்க ரணவக்க

## வாழ்க்கைக் குறிப்பு

2/1 B, கல்பொட ரோட், நாவல இல் வசிக்கும் இவர் பௌத்த மதத்தைச் சேர்ந்தவர்.  
- பாதாலி சம்பிக்க ரணவக்க நாடாளுமன்ற உத்தியோகபூர்வ இணையத்தளம்
# ருவான் ரணதுங்க

** ருவான் ரனதுங்க** (*Ruwan Ranatunga*, பிறப்பு: அக்டோபர் 20, 1971), இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் கம்பஹா மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# ருவான் ரணதுங்க

## வாழ்க்கைக் குறிப்பு

180A, மினுவாங்கொட ரோட், உடுகம்பொல இல் வசிக்கும் இவர் பௌத்த மதத்தைச் சேர்ந்தவர்.
- ருவான் ரனதுங்க நாடாளுமன்ற உத்தியோகபூர்வ இணையத்தளம்
# ரொசான் ரணசிங்க

**ரொசான் ரணசிங்க** (*Roshan Ranasinghe*, பிறப்பு: அக்டோபர் 24, 1975) இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் பொலன்னறுவை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் 56,223 வாக்குகளைப் பெற்று இரண்டாவதாக வந்திருந்தார்.
# ரொசான் ரணசிங்க

## வாழ்க்கைக் குறிப்பு

248/190, லோடஸ் குரோவ், ஹில் ஸ்ட்ரீட், தெஹிவளை இல் வசிக்கும் இவர் பௌத்த மதத்தைச் சேர்ந்தவர்.  
- ரொசான் ரனசிங்க நாடாளுமன்ற உத்தியோகபூர்வ இணையத்தளம்
# உருத்திரபுரம் சிவன் கோயில்

**உருத்திரபுரீஸ்வரம் ஆலயம்** அல்லது பொதுவாக **உருத்திரபுரம் சிவன் கோயில்** என்பது இலங்கையில் கிளிநொச்சி மாவட்டத்தில் உருத்திரபுரம் என்ற ஊரில் அமைந்துள்ள சிவன் கோயில். கூழாவடிச் சந்தியிலிருந்து மேற்கே செல்லும் வீதி சிவன் கோவில் வீதியாகும். தற்போது அவ்வீதி நீவில் என்ற கிராமத்தினூடாகவே செல்கின்றது. ஆரம்பத்தில் அப்பாதையின் இருமருங்கும் அடர்ந்த காடாகவும் வண்டில் மாட்டுப் பாதையொன்றும்தான் இருந்தது. ஐம்பது அடி உயரத்திற்கும் மேற்பட்ட வீரமரம், பாலைமரம் மற்றும் பலவகை மரங்கள் சூழ்ந்த காட்டினூடாகவே அப்பாதையில் பயணிக்கவேண்டும். மந்திக் குரங்குகள் அப்பாதையில் காணப்படும்.  
1950களில் அப்பிரதேசத்தில் செங்கற்களாலான இடிபாடு ஒன்று வேலாயுதசாமியால் கண்டறியப்பட்டது. பின்பு ஊர்ப்பெரியவர்களும் இணைந்து தோண்டிப்பார்த்து அவ்விடம் புராதன சிவன் கோவிலின் சிதைவுகள்தான் என்று உறுதி செய்யப்பட்டது. முதலில் வேலாயுதசாமியார் அப்பகுதியில் சிறு குடிசையொன்றில் உருவாக்கி மூலஸ்தானத்தில் வேல் மட்டுமேயிருந்த முருகன் ஆலயம் மட்டுமே அவரால் பராமரிக்கப்பட்டு வந்தது. யாழ்ப்பாணத்திலிருந்தும் பக்கதர்கள் வந்து சென்றனர். இங்குள்ள சிவலிங்கம் ஆவுடையார் பொறிறழக்கடவை ஆலயத்திலிருந்து எடுக்கப்பட்டதாக முன்னோர்கள் கூறியுள்ளனர். கோவிலுக்கருகிலுள்ள தாமரைப்பூக்கள் சூழ்ந்த குளம் கோவிலுக்கான சுற்றாடலை இயற்கையாகவே அமைந்துள்ளது.  
இங்கு அம்பாளோடு விநாயகர் சனீஸ்வரன், வைரவர் ஆகிய மும்மூர்த்திகள் உளர், தினமும் மூன்றுகாலப்பூசை சிறப்பு நாட்களில் நடைபெறுகின்றது.  
- *ஈழத்துச் சிவாலயங்கள்*, வித்துவான் வசந்தா வைத்திய நாதன்
# ஸ்டார் ஃபேரி

**ஸ்டார் ஃபெர்ரி** அல்லது “ஸ்டார்” ஃபெர்ரி நிறுவனம் என்பது ஹாங் காங்கின் பயணிகள் ஃபெர்ரி அல்லது பயணப்படகுச் சேவை நடத்தும் நிறுவனமாகும். இதன் முக்கிய போக்குவரத்து, பயணிகளை ஏற்றிக் கொண்டு விக்டோரியா துறைமுகத்திலிருந்து ஹாங் காங் தீவிற்கும் கௌலுனுக்கும் இடையில் பயணத்தை மேற்கொள்வதாகும்.  
இப்பயணப்படகு கௌலுன் பயணப்படகு நிறுவனம் என்று 1888 இல் பதிவு செய்யப்பட்டது. பிறகு 1898 இல் தற்போதைய பெயரை ஏற்றுக் கொண்டது. ஒவ்வொரு நாளும் 70,000 இம் பயணிகளையும் ஆண்டுக்கு இரண்டுக் கோடியே அறுபது லட்சம் பயணிகளை ஏற்றிக்கொண்டு, பன்னிரெண்டு பயணப் படகு அனையத்திலிருந்து தற்போது இரண்டு வழியாக துறைமுகத்திலிருந்து செயல்படுகின்றது.  
இரும்புப் பாதையும் சுரங்கப் பாதையும் துறைமுகத்தை கடந்தாலும் ஸ்டார் ஃபெர்ரி, துறைமுகத்தை கடப்பதற்கு தொடர்ந்து குறைந்த கட்டணத்திலே செயல்படுகின்றது. இந்நிறுவனத்தின் முக்கிய வழி தலமையகத்திற்கும் சிம் ஷா சுய்விற்கும் இடையில் செல்வதாகும். இந்நிறுவனம் பத்து முன்னணி நிறுவனத்தின் மகிழ்ச்சியூட்டும் பயணப்படகுச் சவாரியில்’’ முதன்மையாக இருக்கின்றது என்று அமெரிக்க சமூகத்தின் சுற்றுலா கட்டுரையாளர்கள் கடந்த பிப்ரவரி மாதம் 2009 இல் தேர்வு செய்தனர்.
# பசைக் காகிதம் (தாவரம்)

**பசைக்காகிதச்செடி** (*Pinguicula*, பிங்குய்குலா அல்லது *butterwort*) என்பது ஊனுண்ணித் தாவரம் ஆகும். லண்டிபுளோரேசியீ என்னும் குடும்பத்தைச் சார்ந்தது. இவை ஈரம் நிறைந்த சதுப்பு நிலப் பகுதிகளில் நன்கு வளர்கின்றன. இச்செடிகள் தரையை ஒட்டி வளருபவை. அடுக்கிய இதழ்கள் போன்ற இலைகள் அமைந்துள்ளன. இச்செடியில் சல்லி வேர்கள் மட்டுமே இருக்கின்றன. இத்தாவரங்கள் பூச்சியைப் பிடிக்க பசைக்காகிதம் போன்ற (*fly paper*) இலைகளைப் பெற்றுள்ளன.
# பசைக் காகிதம் (தாவரம்)

## இலை அமைப்பு

பசைக் காகிதம் தாவரத்தின் இலைகள் கொத்து கொத்தாக இருக்கும். இத்தாவரத்தின் இலையின் மேற்பரப்பில் இரண்டு வகையான சுரப்பி முடிகள் உள்ளன. ஒன்று சீரண சுரப்பி. மற்றொன்று பசைப்பொருளைச் சுரக்கும் சுரப்பி. சீரண சுரப்பி இரண்டு செல்கள் கொண்ட காம்பும் 8 செல்கள் கொண்ட தலைப்பகுதியும் உடையது. பசை சுரக்கும் முடிகள் நீண்ட காம்பும், குடை போன்ற தலையும் கொண்டது.
# பசைக் காகிதம் (தாவரம்)

## பூச்சிகளைப் பிடிக்கும் முறை

இலைப்பரப்பு முழுவது பசைப்பொருளைச் சுரக்கும் காம்புள்ள சுரப்பி முடிகள் உள்ளன . இப்பசையால் பூச்சிகள் கவரப்படுகின்றன. கவரப்பட்ட பூச்சிகள் இலைப் பரப்பில் வந்து அமரும்போது பசையில் பூச்சி ஒட்டிக் கொள்கிறது. மீண்டும் பூச்சியால் பறக்க முடிவதில்லை. இலையின் விளிம்புகள் உள்நோக்கி சுருண்டு பூச்சியை சிறைப்படுத்துகின்றன. பிறகு செரிமானச் சுரப்பிகள் செரிமான நீரைச் சுரந்து பூச்சிகள் செரிக்கப்படுகிறன்றன. பூச்சிகள் செரிக்கப்பட்ட பிறகு இலை மீண்டும் மெல்லத் திறந்துகொள்கிறது
# பசைக் காகிதம் (தாவரம்)

## காணப்படும் இடங்கள்

பசைக் காகிதம் செடிகள் மெக்சிகோ, தென் அமெரிக்கா, ஜப்பான் மற்றும் ஐரோப்பாவில் வளர்கின்றன. பொதுவாக இச்செடிகளை வீடுகளில் வளர்ப்பதில்லை. பூங்காக்களில் மட்டுமே வளர்க்கப்படுகின்றன.
# பசைக் காகிதம் (தாவரம்)

## வகைகள்

இந்த இனத்தில் 30 முதல் 40 வகைத் தாவரங்கள் உள்ளன.
# பசைக் காகிதம் (தாவரம்)

## வகைகள்

### பிங்குய்குலா அல்பினா( p. alpina)

இது இமய மலையில் காணப்படுகிறது. இதன் இலைகள் ரோஜா இதழடுக்கு போல் அமைந்துள்ளது. இந்தச் செடியின் இலைகள் நீண்ட தொட்டி போன்ற அமைப்பு கொண்டது. இவ்விலைகள் மஞ்சள் நிறத்தில் இருக்கும். சதைப் பற்றுடன் எண்ணெய் பசை நிறைந்ததாக இருக்கும். இதனால் பூச்சிகள் கவரப்பட்டு, பிடிக்கபடுகின்றன.
# பசைக் காகிதம் (தாவரம்)

## வகைகள்

### பிங்குய்குலா காடேட்டா(p.caudata)

இதை வால் கொண்ட பசைச் செடி (Tailed butter wort) என்று அழைப்பார்கள். இச்செடியில் உள்ள பூக்களில் வால் போன்ற பகுதி தொங்கிக் கொண்டிருக்கும். இதனால் இதற்கு இப்பெயர் வந்தது. மேலும் இதனை " மெக்சிகன் பசைச் செடி” என்றும் அழைப்பர். இந்த இனத்தில் இச்செடி மிகவும் அறியப்படும் ஒன்றாகும்.  
இது மிகவும் ஈரமான சேறு நிறைந்த பகுதியில் நன்கு வளர்கிறது. தரையை ஒட்டி இதன் அடுக்கடுக்கான இலைகள் அமைந்திருக்கும். இவை பார்ப்பதற்கு தலைகீழ் முட்டை வடிவத்திலும், வெளிர் பச்சை நிறத்திலும் இருக்கும். இலையில் சிக்கிய பூச்சிகளைக் கொஞ்சம் கொஞ்சமாக செரிக்கும்.  
இச்செடியின் வளர்ச்சி இரண்டு விதமாக இருக்கும். இதில் உள்ள மிகச்சிறிய செடி, ஓய்வு பெறும் செடியாகும். இது 2 செ. மீ அளவே உடையது. இதன் இலைகள் தடித்து சதைப்பற்று உடையதாக இருக்கும். இலைகள் மிகச் சிறிய ரோஜாப்பூப் போல இருக்கும். இதன் இலைகள் முழு வளர்ச்சி பெறாமல் இருக்கும். மற்றொரு செடி வளர்ச்சி பெற்ற செடியாகும். இது 6 முதல் 8 செ. மீ. நீளமும், 4 முதல் 6 செ. மீ. அகலமும் கொண்ட இலைகளை உடையது.
# பசைக் காகிதம் (தாவரம்)

## வகைகள்

### ஓய்வும் வளர்ச்சியும்.

இந்தச் சிறிய ஓய்வு பெறும் செடியை பிப்ரவரி மாதத்தில் தொட்டிகளில் நடலாம். 4 முதல் 6 வாரங்களில் புதிய இளம் நாற்று உருவாகிறது. செடி நன்கு வளர்ந்த பிறகே இலை முழுவதும் பசை சுரக்கிறது. அக்டோபர் மாதத்தில் இச்செடிகளில் வளர்ச்சி குறைந்து விடுகிறது. இதன்பிறகு சிறிய செடியாக 5 மாத காலம் ஓய்வு எடுக்கிறது.
# பசைக் காகிதம் (தாவரம்)

## வகைகள்

### பயிரிடும் முறை

இச்செடியில் உள்ள மிகச்சிறிய , விறைப்பான இலையை மையத்தண்டிலிருந்து கவனமாகப் பிரித்து எடுக்க வேண்டும். எடுக்கும் போது அடிபடாமல் நல்ல நிலையில் எடுத்த இலைகளே புதிய செடிகளை உருவாக்கும். இந்த இலையை மணல் தட்டில் வைத்து, இலை முழுவதும் மூடும்படி மணல் பரப்ப வேண்டும். இதைக் கண்ணாடித் தட்டால் காற்று புகாமல் மூடிவைக்க வேண்டும். இதனால் ஈரப்பசை உள்ளே பாதுகாத்து வைக்கப்படுகிறது. செடிக்குத் தண்ணீர் விடும்போது இலையின் மீது படாமல் பார்த்து விட வேண்டும். தண்ணீர் இலையின் மீது பட்டால் ஒட்டகூடிய பசை அழிந்து விடும்.
# பசைக் காகிதம் (தாவரம்)

## வகைகள்

### பயன்கள்

இச்செடிகளை "ஆர்க்கிட்"தாவரங்கள் வளர்க்கும் சிறப்பு வீடுகளில் வளர்க்கிறார்கள். "ஆர்க்கிட்" செடிகளில் முட்டையிட்டு இனப்பெருக்கம் செய்யும் ஈக்களை ஒழிப்பதற்கு இச்செடிகள் பயன்படுகின்றான. ஆர்கிட்டுகளைத் தாக்கும் பூச்சிகள் இதன் இலைகளில் ஒட்டிக்கொண்டு மடிகின்றன. இதனால் ஆர்க்கிட் தாவரங்கள் அழியாமல் பாதுகாக்கப்படுகின்றன.
# பசைக் காகிதம் (தாவரம்)

## வகைகள்

### பிங்குய்குலா லூட்டி(p. Lutea)

இது தெற்கத்திய பசைச் செடி என அழைக்கப்படுகிறது.இது கரோலினா முதல் தெற்கு புளோரிடா வரை வளர்கிறது. இதன் இலைகள் முட்டை வடிவத்திலும் மஞ்சள் கலந்த பச்சை நிறத்திலும் இருப்பதால் இதனை மஞ்சள் பசைச் செடி என அழைக்கிறார்கள். இதன் இலைகள் 6 முதல் 8 செ. மீ நீளம் வரை வளரும். இதில் மஞ்சள் நிறப் பூக்கள் பூக்கும்.
# பசைக் காகிதம் (தாவரம்)

## வகைகள்

### பிங்குய்குலா வல்காரிஸ் (p. valgaris)

இது வட அமெரிக்கா, ஐரொப்பா, ஆசியா ஆகிய நாடுகளில் வளர்கிறது. இதன் பூக்கள் பல நிறங்கள் கொண்டதாக இருக்கும். வெள்ளை மற்றும் இளஞ்சிவப்பிலிருந்து ஊதா சிவப்பாகவும், பின்னர் ஊதா நிறமாகவும் மாறும் .
# பசைக் காகிதம் (தாவரம்)

## வகைகள்

### பிங்குய்குலா கைப்சிகோலா (pi. gypsicola)

இதனை ஈக்கள் பிடிக்கும் செடி என்பர். இது மெக்சிகோ நாட்டில் வளர்கிறது. இதன் இலைகள் நீண்டு, மேல் நோக்கி நீட்டிக் கொண்டு இருக்கும். இதன் பூக்கள் ஊதா சிவப்பு நிறத்தில் இருக்கும்.
# பசைக் காகிதம் (தாவரம்)

## ஊனுண்ணித் தாவரங்களின் பகுப்பு அட்டவணை

- ஏற்காடு இளங்கோ. 'அதிசயத் தாவரங்கள் ', அறிவியல் வெளியீடு. 2002.
# இறையரசு

கிறித்தவத்தில் **இறையரசு** அல்லது **இறையாட்சி** (*Kingship and kingdom of God*) என்பது கடவுளின் ஆட்சியைக் குறிக்க விவிலியத்தில் பயன்படுத்தப்படும் சொல் ஆகும். இதை விண்ணக இறைவனின் அரசு என்ற பொருளில் **விண்ணரசு** என்று மத்தேயு நற்செய்தி குறிப்பிடுகிறது. விண்ணகம் வாழும் கடவுளின் அரசு, இந்த மண்ணகத்தில் மலர வேண்டும் என்பதே கிறிஸ்தவர்களின் எதிர்நோக்கு. கடவுளின் திருவுளப்படி செயல்படுவோரே இறையாட்சியில் பங்குபெறுவர் என்று இயேசு கற்பித்திருக்கிறார்.
# இறையரசு

## கடவுளின் ஆட்சி

கடவுளின் ஆட்சியைக் குறித்த நம்பிக்கைகள், ஆபிரகாமிய சமயங்களான யூதம், கிறிஸ்தவம் ஆகியவற்றின் மறைநூல்களில் காணப்படுகின்றன. யூதர்களின் நம்பிக்கைப்படி, *கடவுளே உலகத்தின் அரசர்; அவர் என்றென்றும் ஆட்சி செய்கிறார்*. நீதித் தலைவர்கள் காலம் வரை, இஸ்ரயேலர் கடவுளை மட்டுமே நம்பி வாழ்ந்து வந்தனர். பிற இனத்தாரின் வழக்கத்தைக் கண்டு, தங்களுக்கும் ஒரு அரசர் வேண்டுமென்று அவர்கள் விரும்பியபோது, இறைவாக்கினர் சாமுவேல் வழியாக சவுலை இஸ்ரயேலின் முதல் அரசராக அருட்பொழிவு செய்தார். ஆனால் இஸ்ரயேலர் கடவுளின் உடன்படிக்கையை மீறி செயல்பட்டதால், அவர்களின் அரசுகள் வீழ்ச்சியை சந்தித்தன. எனவே, மக்கள் மீண்டும் கடவுளின் அரசை எதிர்பார்த்து காத்திருந்தனர். வரவிருக்கும் கடவுளின் அரசை இஸ்ரயேலின் இறைவாக்கினர் முன்னறிவித்தனர்.  
மக்களின் எதிர்பார்ப்பை நிறைவேற்றும் வகையில், கடவுள் தமது அரசை உலகெங்கும் நிறுவ தனது ஒரே மகனை உலகிற்கு அனுப்பினார். தந்தை கடவுளின் மகனாகிய இயேசு இந்த உலகிற்கு வந்து, இஸ்ரயேல் மக்களின் நடுவில் இறையாட்சியின் மதிப்பீடுகளை கற்பித்தார். தனது திருத்தூதர்களின் வழியாக இறையரசின் இயக்கமாக திருச்சபையை நிறுவினார். அவர் மீண்டும் வருமளவும், கிறிஸ்துவைப் பற்றிய நற்செய்தியை உலகெங்கும் பறைசாற்றி இறையரசைக் கட்டியெழுப்புவது திருச்சபையின் பணியாகும். உலகின் முடிவில் அரச மகிமையில் இயேசு திரும்பி வந்து, தனது அரசைத் தந்தையாம் கடவுளிடம் ஒப்படைப்பார். அப்போது புதிய விண்ணகமும், புதிய மண்ணகமும் தோன்றும்; கடவுள் மனிதரிடையே தங்கி ஆட்சி செய்வார்.
# இறையரசு

## யூதர்களின் நம்பிக்கை

கடவுளின் நிலையான ஆட்சி பற்றி பழைய ஏற்பாட்டின் பலப் பகுதிகள் பின்வருமாறு விவரிக்கின்றன:  
- **தோபித்து நூல்:** "என்றும் வாழும் கடவுள் போற்றி! ஏனெனில் அவருடைய ஆட்சி எக்காலத்துக்கும் நிலைக்கும். அவர் தண்டிக்கிறார்: இரக்கமும் காட்டுகிறார். பாதாளத்தின் ஆழத்திற்கே தள்ளுகிறார்; பேரழிவிலிருந்து மேலே தூக்குகிறார். அவரது ஆற்றலுக்கு அப்பாற்பட்டது எதுவுமில்லை."
- **யோபு நூல்:** "ஆட்சியும் மாட்சியும் கடவுளுக்கே உரியன; அமைதியை உன்னதங்களில் அவரே நிலைநாட்டுவார்."
- **திருப்பாடல்கள் நூல்:** "அரசு ஆண்டவருடையது; பிற இனத்தார்மீதும் அவர் ஆட்சி புரிகின்றார்." "இறைவனே, என்றுமுளது உமது அரியணை; உமது ஆட்சியின் செங்கோல் வளையாத செங்கோல்." "ஆண்டவர் ஆட்சி செய்கின்றார்; அவர் மாட்சியை ஆடையாய் அணிந்துள்ளார்; ஆண்டவர் வல்லமையைக் கச்சையாகக் கொண்டுள்ளார்; பூவுலகை அவர் நிலையப்படுத்தினார்; அது அசைவுறாது."  
கடவுளின் வரவிருக்கும் அரசைப் பற்றி, பழைய ஏற்பாட்டில் காணப்படும் செய்திகள் பின்வருமாறு:  
- **எசாயா நூல்:** "ஒரு குழந்தை நமக்குப் பிறந்துள்ளார்; ஓர் ஆண்மகவு நமக்குத் தரப்பட்டுள்ளார்: ஆட்சிப்பொறுப்பு அவர் தோள்மேல் இருக்கும்; அவர் திருப்பெயரோ *வியத்தகு ஆலோசகர், **வலிமைமிகு இறைவன்**, என்றுமுள தந்தை, அமைதியின் அரசர்* என்று அழைக்கப்படும். அவரது ஆட்சியின் உயர்வுக்கும் அமைதி நிலவும் அவரது அரசின் வளர்ச்சிக்கும் முடிவு இராது; தாவீதின் அரியணையில் அமர்ந்து தாவீதின் அரசை நிலைநாட்டுவார்; இன்றுமுதல் என்றென்றும் நீதியோடும் நேர்மையோடும் ஆட்சிபுரிந்து அதை நிலை பெயராது உறுதிப்படுத்துவார்: படைகளின் ஆண்டவரது பேரார்வம் இதைச் செய்து நிறைவேற்றும்"
- **தானியேல் நூல்:** "விண்ணகக் கடவுள் ஓர் அரசை நிறுவுவார்; அது என்றுமே அழியாது; அதன் ஆட்சியுரிமை வேறெந்த மக்களினத்திற்கும் தரப்படாது. அது மற்ற அரசுகளை எல்லாம் நொறுக்கி அவற்றிற்கு முடிவுகட்டும்; அதுவோ என்றென்றும் நிலைத்திருக்கும்." "வானத்தின் மேகங்களின் மீது மானிட மகனைப் போன்ற ஒருவர் தோன்றினார்; இதோ! தொன்மை வாய்ந்தவர் அருகில் அவர் வந்தார்; அவர் திருமுன் கொண்டு வரப்பட்டார். ஆட்சியுரிமையும் மாட்சியும் அரசும் அவருக்கு கொடுக்கப்பட்டன; எல்லா இனத்தாரும் நாட்டினரும் மொழியினரும் அவரை வழிபட வேண்டும்; அவரது ஆட்சியுரிமை என்றுமுளதாகும்; அதற்கு முடிவே இராது; அவரது அரசு அழிந்து போகாது."
# இறையரசு

## கிறிஸ்தவ நம்பிக்கை

கிறிஸ்தவர்களின் தனிப்பட்ட மறைநூலான புதிய ஏற்பாடு கடவுளின் அரசை வரவிருக்கும் அரசாக மட்டுமே குறிப்பிடுகிறது. இறையாட்சி இயேசுவின் காலத்திலேயே வந்துவிட்டது என்றாலும், அதன் முழுமை உலகத்தின் முடிவிலேயே நிறைவுபெறும் என்பது கிறிஸ்தவர்களின் நம்பிக்கை. கடவுளின் வழிகளில் இருந்து விலகி, இறைமகனைப் புறக்கணித்த இஸ்ரயேலரிடம் இருந்து இறையாட்சி பறிக்கப்பட்டு, கடவுளுக்கு உண்மையாக நடக்கும் வேறொரு மக்கள் இனத்திடம் இறையாட்சி ஒப்படைக்கப்படும் என்று இயேசு முன்னறிவித்தார். அவ்வாறே அது கிறிஸ்தவர்களிடம் ஒப்படைக்கப்பட்டு, திருச்சபை இறையரசின் இயக்கமாக செயல்பட்டு வருகிறது. உலகின் முடிவில், கிறிஸ்து அரசருக்குரிய மாட்சியுடன் மீண்டும் வரும் நாளில் என்றென்றும் நிலைக்கும் இறையாட்சி செயலாக்கம் பெறும். பின்வரும் பகுதிகள் கிறிஸ்தவர்களின் நம்பிக்கையை விவரிக்கின்றன:  
- **லூக்கா நற்செய்தி:** "இறையாட்சியின்போது கிழக்கிலும் மேற்கிலும் வடக்கிலும் தெற்கிலுமிருந்து மக்கள் வந்து பந்தியில் அமர்வார்கள்."
- **உரோமையர்:** "இறையாட்சி என்பது நாம் உண்பதையும் குடிப்பதையும் அடிப்படையாகக் கொண்டதல்ல, மாறாகத் தூய ஆவி அருளும் நீதி, அமைதி, மகிழ்ச்சி ஆகியவற்றையே அடிப்படையாகக் கொண்டது. இத்தகைய இறையாட்சி மனப்பான்மையோடு கிறிஸ்துவுக்குப் பணிபுரிவோர் கடவுளுக்கு உகந்தோராயும் மக்களின் மதிப்புக்கு உரியோராயும் இருப்பர்."
- **1 கொரிந்தியர்:** "தீங்கிழைப்போருக்கு இறையாட்சியில் உரிமையில்லை என்று உங்களுக்குத் தெரியாதா? ஏமாந்து போகாதீர்கள்; பரத்தைமையில் ஈடுபடுவோர், சிலைகளை வழிபடுவோர், விபசாரம் செய்வோர், தகாத பாலுறவு கொள்வோர், ஒருபால் புணர்ச்சியில் ஈடுபடுவோர், திருடர், பேராசையுடையோர், குடிவெறியர், பழிதூற்றுவோர், கொள்ளையடிப்போர் ஆகியோர் இறையாட்சியை உரிமையாக்கிக் கொள்வதில்லை."
- **1 கொரிந்தியர்:** "ஆதாமை முன்னிட்டு அனைவரும் சாவுக்குள்ளானது போலக் கிறிஸ்துவை முன்னிட்டு அனைவரும் உயிர் பெறுவர். ஒவ்வொருவரும் அவரவர் முறை வரும்போது உயிர்பெறுவர். கிறிஸ்துவே முதலில் உயிர்பெற்றார். அடுத்து, கிறிஸ்துவின் வருகையின்போது அவரைச் சார்ந்தோர் உயிர் பெறுவர். அதன்பின்னர் முடிவு வரும். அப்போது கிறிஸ்து ஆட்சியாளர், அதிகாரம் செலுத்துவோர், வலிமையுடையோர் ஆகிய அனைவரையும் அழித்துவிட்டு, தந்தையாகிய கடவுளிடம் ஆட்சியை ஒப்படைப்பார். எல்லாப் பகைவரையும் அடிபணியவைக்கும்வரை அவர் ஆட்சி செய்தாக வேண்டும்."  
இயேசுவின் வருகையைக் குறித்த கிறிஸ்தவர்களின் நம்பிக்கை பின்வருமாறு:
- **மத்தேயு நற்செய்தி:** "துன்பநாள்கள் முடிந்த உடனே கதிரவன் இருண்டுவிடும்; நிலா தன் ஒளி கொடாது; விண்மீன்கள் வானத்திலிருந்து விழும்; வான்வெளிக்கோள்கள் அதிரும். பின்பு வானத்தில் மானிட மகன் வருகையின் அறிகுறி தோன்றும். அப்போது மிகுந்த வல்லமையோடும் மாட்சியோடும் மானிட மகன் வானத்தின் மேகங்களின்மீது வருவார். இதைக் காணும் மண்ணுலகிலுள்ள எல்லாக் குலத்தவரும் மாரடித்துப் புலம்புவர். அவர் தம் தூதரைப் பெரிய எக்காளத்துடன் அனுப்புவார். அவர்கள் உலகின் ஒரு கோடியிலிருந்து மறு கோடிவரை நான்கு திசைகளிலிருந்தும் தேர்ந்து கொள்ளப்பட்டவர்களைக் கூட்டிச் சேர்ப்பார்கள்."
- **திருவெளிப்பாடு:** "இதோ! இயேசு மேகங்கள் சூழ வருகின்றார். அனைவரும் அவரைக் காண்பர்; அவரை ஊடுருவக் குத்தியோரும் காண்பர்; அவர் பொருட்டு மண்ணுலகின் குலத்தார் அனைவரும் மாரடித்துப் புலம்புவர். இது உண்மை, ஆமென்!"
# விண்ணகம்

**விண்ணகம்** அல்லது **விண்ணுலகம்** என்பது, கடவுள் வாழும் இடத்தைக் குறிப்பிட கிறிஸ்தவர்களால் பயன்படுத்தப்படும் தமிழ் சொல் ஆகும். வானகம், மோட்சம், சொர்க்கம், சுவனம் போன்றவை இதற்கு இணையான சொற்கள் ஆகும். தேவதூதர்களும், புனிதர்களும் கடவுளின் மாட்சியில் பங்குபெறும் இடமாகவும் இது கருதப்படுகிறது.
# விண்ணகம்

## பெயர் காரணம்

பூமியைச் சுற்றிக் காணப்படும் அண்ட வெளியைக் குறிக்கும் **விண்** அல்லது **வான்** என்ற சொல், பொதுவாக உயரே தெரிகின்ற சூரியன், நிலவு, விண்மீன்கள் ஆகியவற்றின் இருப்பிடத்தைச் சுட்டிக்காட்டுகிறது. இத்தகையதோர் உயர்ந்த இடத்திலேயே கடவுள் இருப்பதாக நம்பிக்கை நிலவுகிறது. எனவேதான் கிறித்தவம், கடவுளின் உறைவிடத்தை **விண்ணகம்** அல்லது **விண்ணுலகம்** என்று பெயரிட்டு அழைக்கிறது.
# விண்ணகம்

## பழைய ஏற்பாட்டில்

பழைய ஏற்பாடு விண்ணகத்தை கடவுளின் அரியணையாகவும், உலகத்தை அவரது கால்மணையாகவும் என்று குறிப்பிடுகிறது. "மேலே விண்ணிலும் கீழே மண்ணிலும் ஆண்டவரே கடவுள், அவரைத் தவிர வேறு எவரும் இலர் என இன்று அறிந்து, உங்கள் உள்ளத்தில் இருத்துங்கள்" என்பது விவிலியத்தின் போதனை. "இஸ்ரயேலின் கடவுளாகிய ஆண்டவரே! மேலே விண்ணிலும் கீழே மண்ணிலும் உம்மைப் போன்ற வேறு கடவுள் யாரும் இல்லை" என்று இசுரயேலர் கடவுளைப் புகழ்ந்தனர்.  
பழைய ஏற்பாட்டின் மக்கள் கடவுளை, விண்ணகத்தில் உறைபவராகவே கருதினர். "நீர் உமது தூய உறைவிடமாகிய விண்ணிலிருந்து கண்ணோக்கி, நீர் எங்கள் மூதாதையருக்கு ஆணையிட்டுக் கூறியபடி உம் மக்களாகிய எங்களுக்கும் எங்களுக்குக் கொடுத்துள்ள பாலும் தேனும் வழிந்தோடும் நாட்டுக்கும் ஆசிவழங்குவீராக!" "நீர் விண்ணிலிருந்து உமது அடியாருக்குத் தீர்ப்பு வழங்குவீராக!" "உமது உறைவிடமாகிய விண்ணிலிருந்து நீர் செவி சாய்த்து மன்னிப்பீராக!" என்று அவர்கள் மன்றாடினர்.  
விண்ணகம் கடவுளின் இருப்பிடமாக கருதப்பட்டாலும், அதைப் படைத்தவர் கடவுளே என்ற கருத்தும் பழைய ஏற்பாட்டில் உள்ளது. 'ஆண்டவர் ஆறு நாள்களில் விண்ணுலகையும், மண்ணுலகையும், அவற்றிலுள்ள அனைத்தையும் படைத்து ஏழாம் நாளில் ஓய்ந்திருந்தார்' என்று விவிலியம் குறிப்பிடுகிறது. "விண்ணகம், மண்ணகம் அனைத்தையும் படைத்த இஸ்ரயேலின் கடவுளாகிய ஆண்டவர் வாழ்த்தப் பெறுவாராக!" என்பது யூத மக்களின் புகழ்ச்சியாக இருந்தது.  
கடவுளின் மேன்மையும் விண்ணகத்தின் உயரமும் ஒன்றையொன்று பெருமைப்படுத்துவதாக இசுரயேலர் கருதினர்: "மண்ணுலகத்திலிருந்து விண்ணுலகம் மிக உயர்ந்து இருப்பதுபோல உங்கள் வழிமுறைகளைவிட என் வழிமுறைகளும், உங்கள் எண்ணங்களைவிட என் எண்ணங்களும் மிக உயர்ந்திருக்கின்றன" என்கிறார் ஆண்டவர். "விண்ணகக் கடவுள்தாமே எங்களுக்கு வெற்றி அளிப்பார்!" என்று அவர்கள் கூறினர். "விண்ணுக்கும் மண்ணுக்கும் ஆண்டவரே, படைப்புகளுக்கெல்லாம் மன்னரே, என் மன்றாட்டுக்குப் பரிவோடு செவிசாயும்" என்று அவர்கள் உதவி வேண்டினர். இறைவாக்கினர் எலியா விண்ணகம் எடுத்துக்கொள்ளப்பட்ட நிகழ்வும் பழைய ஏற்பாட்டில் காணப்படுகிறது.
# விண்ணகம்

## புதிய ஏற்பாட்டில்

இயேசு கிறிஸ்து விண்ணரசு பற்றி போதித்த செய்தியை புதிய ஏற்பாடு நமக்கு தருகிறது. "ஏழையரின் உள்ளத்தோர் பேறுபெற்றோர்; ஏனெனில் விண்ணரசு அவர்களுக்கு உரியது" என்றும், "நீதியின் பொருட்டுத் துன்புறுத்தப்படுவோர் பேறுபெற்றோர்; ஏனெனில் விண்ணரசு அவர்களுக்குரியது" எனவும் இயேசு போதித்தார். "என் பொருட்டு மக்கள் உங்களை இகழ்ந்து, துன்புறுத்தி, உங்களைப் பற்றி இல்லாதவை பொல்லாதவையெல்லாம் சொல்லும்போது நீங்கள் பேறுபெற்றவர்களே! மகிழ்ந்து பேருவகை கொள்ளுங்கள்! ஏனெனில் *விண்ணுலகில்*' உங்களுக்குக் கிடைக்கும் கைம்மாறு மிகுதியாகும்" என்றும் அவர் கற்பித்தார்.  
மேலும், கடவுள் நம் **விண்ணகத் தந்தை** என்று மக்களுக்கு இயேசு அறிமுகம் செய்தார். "உங்கள் பகைவரிடமும் அன்பு கூருங்கள்; உங்களைத் துன்புறுத்துவோருக்காக இறைவனிடம் வேண்டுங்கள். இப்படிச் செய்வதால் நீங்கள் உங்கள் விண்ணகத் தந்தையின் மக்கள் ஆவீர்கள். உங்கள் விண்ணகத் தந்தை நிறைவுள்ளவராய் இருப்பது போல நீங்களும் நிறைவுள்ளவர்களாய் இருங்கள்" என்று அவர் போதித்தார். "**விண்ணுலகில்** இருக்கிற எங்கள் தந்தையே, உமது பெயர் தூயதெனப் போற்றப்பெறுக! உமது ஆட்சி வருக! உமது திருவுளம் **விண்ணுலகில்** நிறைவேறுவதுபோல மண்ணுலகிலும் நிறைவேறுக!" என்று தொடங்கும் இறைவேண்டலையும் அவர் கற்பித்தார்.  
இயேசுவின் பிறப்பு பற்றி குரு செக்கரியா, "நம் கடவுளின் பரிவுள்ளத்தாலும் இரக்கத்தாலும் **விண்ணிலிருந்து** விடியல் நம்மைத் தேடிவருகிறது" என்று இறைவாக்கு உரைத்தார். இயேசு பிறப்பை இடையர்களுக்கு அறிவித்த தூதரோடு இணைந்து, "உன்னதத்தில் கடவுளுக்கு மாட்சி உரித்தாகுக!" என்று **விண்ணக**த் தூதரணி கடவுளைப் புகழ்ந்தது. "**விண்ணகத்தில்** இருந்து இறங்கி வந்த வாழ்வு தரும் உணவு நானே" என்று தம்மைப் பற்றிக் கூறுகிறார். சிலுவையில் இறந்து, மூன்றாம் நாள் உயிர்த்தெழுந்த ஆண்டவர் இயேசு நாற்பது நாட்களாக சீடர்களுக்கு காட்சி அளித்த பின்பு, விண்ணேற்றம் அடைந்து கடவுளின் வலப்புறம் அமர்ந்தார் என்று புதிய ஏற்பாடு குறிப்பிடுகிறது.  
"விண்ணேற்றமடைந்த இயேசு யாவும் சீர்படுத்தப்படும் காலம் வரை **விண்ணுலகில்** இருக்க வேண்டும்" என்று திருத்தூதர் பேதுரு எடுத்துரைக்கிறார். "உலகையும், அதிலுள்ள அனைத்தையம் படைத்த கடவுள் **விண்ணுக்கும்** மண்ணுக்கும் ஆண்டவர்" என்றும், "கால நிறைவில் விண்ணிலுள்ளவை, மண்ணிலுள்ளவை அனைத்தையுமே கிறிஸ்துவின் தலைமையில் ஒன்று சேர்க்க வேண்டும் என்பதே கடவுளின் திட்டம்" எனவும் திருத்தூதர் பவுல் குறிப்பிடுகிறார். எருசலேம் கோவில் விண்ணகத்தின் சாயல் என எபிரேயருக்கு எழுதிய திருமுகம் கூறுகிறது. "**விண்ணகத்தில்** கடவுளின் கோவில் திறக்கப்பட்டது" என்று திருவெளிப்பாடு நூல் குறிப்பிடுகிறது.
# கிறிஸ்தவர்

## கிறிஸ்தவ நம்பிக்கை

கிறிஸ்தவர்களின் பொதுவான நம்பிக்கை பின்வருமாறு:
:* விண்ணகத்தையும் மண்ணகத்தையும் படைத்த ஒரே கடவுள், தந்தை, மகன், தூய ஆவி என்ற மூன்று ஆட்களாய் இருக்கிறார்.
:* கடவுளின் இரண்டாம் ஆளாகிய இயேசு கிறிஸ்து மனிதரான நம்மைப் பாவங்களிலிருந்து மீட்க, தூய ஆவியின் வல்லமையால் கன்னி மரியாவின் வயிற்றில் கருவாகி மனிதரானார்.
:* அவர் கடவுளின் அரசை மக்களிடையேப் பறைசாற்றி, அதை இந்த உலகில் நிறுவினார்.
:* போன்சியு பிலாத்துவின் அதிகாரத்தில், நமது பாவங்களுக்கு பரிகாரமாக இயேசு சிலுவையில் தன்னையே பலியாக கையளித்தார்.
:* இறந்த மூன்றாம் நாளில், மீண்டும் உயிர்த்தெழுந்த அவர் விண்ணகம் சென்று தந்தையாம் கடவுளின் வலது பக்கத்தில் வீற்றிருக்கிறார்.
:* அவர் அங்கிருந்து தூய ஆவியை அனுப்பி, தனது சீடர்கள் வழியாக இறையரசின் இயக்கமாக திருச்சபையை நிறுவினார்.
:* கிறிஸ்துவைப் பற்றிய நற்செய்தியைப் பறைசாற்றி, இறையரசை உலகெங்கும் நிறுவுவதே திருச்சபையின் பணியாகும்.
:* உலகம் முடியும் நாளில், இயேசு விண்ணகத்தில் இருந்து மாட்சியுடன் இறங்கி வந்து மக்கள் அனைவருக்கும் தீர்ப்பு வழங்குவார்.
:* இறுதியில் புதிய விண்ணகமும், புதிய மண்ணகமும் தோன்றும்; மரணமில்லாத நிலை வாழ்வு தொடங்கும்.